《灯花联句》
宋代·白玉蟾

青灯知有喜，花发满堂红。
宝饼攒金蚁，琼钗缀玉虫。
根非滋夜雨，蘂绽春风。
照破乾坤事，能攘日月功。
燄凝中夜露，烬落五更钟。
蟾桂光无比，冰花巧不同。
无香开瑞瓣，有燄似珍丛。
鹊噪欢娱定，蛛丝信息通。
今宵真有感，好事喜相逢。
不假金乌照，应非玉斧工。
草虫空乱树，野燐谩枮蓬。
蛾至浑疑蝶，蛟飞不是蜂。
酒亲思杜老，诗咏忆韩公。
不昧本来者，孤光曜太空。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。